കര്ഷകരെ കവര്ച്ച ചെയ്യുന്നവര്ക്കെതിരേ ഒന്നിക്കണം: യൂജിന് മോറേലി തൃശൂര്: പാവപ്പെട്ട ഇന്ത്യന് കര്ഷകരെ കവര്ച്ച ചെയ്യുന്ന സംഘമായി കേന്ദ്ര സര്ക്കാരിന്റെ കാര്ഷികനയം മാറിയെന്ന് എല്ജെഡി ജില്ലാ പ്രസിഡന്റ് യൂജിന് മോറേലി പറഞ്ഞു. എല്ജെഡി ജില്ലാ കമ്മിറ്റി ഡല്ഹി കര്ഷകസമരത്തിന് ഐക്യദാര്ഢ്യം പ്രഖ്യാപിച്ച് ജില്ലയിലെ 200 ലധികം കേന്ദ്രങ്ങളില് നടത്തിയ ഞങ്ങള് കര്ഷകരോടൊപ്പം സമരത്തിന്റെ ജില്ലാതല ഉദ്ഘാടനം സ്നേഹജ്വാല തെളിച്ച് തൃശൂരില് ഉദ്ഘാടനം ചെയ്യുകയായിരുന്നു അദ്ദേഹം. സംസ്ഥാന കമ്മിറ്റി അംഗംറോബര്ട്ട് ഫ്രാന്സിസ് അധ്യക്ഷത വഹിച്ചു. സാഹിത്യകാരന് ജയപ്രകാശ് ഒളരി, അജി ഫ്രാന്സിസ്, വിന്സന്റ് പുത്തൂര്, ജോസ് തോട്ടുങ്കല്, ജീജ പി.രാഘവന്, പീയൂസ് കോടങ്കണ്ടത്ത്, ഷോബിന് തോമസ്, എ.ആര്.ഹരിദാസ്,ആന്റോ ഇമ്മട്ടി, ഷാജി അരണാട്ടുകര തുടങ്ങിയവര് പ്രസംഗിച്ചു.